Jubileumsmotivet på myntens revers viser Christian Magnus Falsen (1782–1830), i front, som hviler blikket mot de påfølgende og fremtidige generasjoner av kvinner, menn og unge. Disse sier noe om den lange historien og de mange moderniseringene Grunnloven har vært gjennom. Valørangivelsen (20 KR) er på høyre side av mynten og i bunnen teksten GRUNNLOVEN 1814 – 2014. Kunstnerens signatur (EMB) er nede til venstre på jakkeslaget til Falsen.